stanford-oval/wikipedia huggingface dataset:
Artic

Artic on Škoda Transtechin valmistama matalalattiaisten nivelraitiovaunujen mallisarja, joka kuuluu nykyään Škodan ForCity-tuoteperheeseen nimellä Škoda ForCity Smart Artic.
Artic X34 (Helsingin raitioliikenne) > Teknisiä tietoja

Articissa on kahdeksan VEM Sachsenwerk GmbH:n valmistamaa DKCBZ 1509-4 -epätahtiajomoottoria, joiden tehonsäädöstä vastaa kaksi Voithin valmistamaa taajuusmuuttajaa. Vaunut käyttävät Helsingissä tasavirtaa 600 voltin ajojännitteellä, mutta niitä on myös mahdollista käyttää 750 voltin jännitettä. Articeilla voi liikennöidä radoilla, joiden pienin kaarresäde on 15 m ja pituuskaltevuus korkeintaan 8 %. Raitiovaunut ovat täysin matalalattiaisia, ja niissä on Albert-kytkimet. 74+14:n istumapaikan lisäksi Artic on mitoitettu 125 seisovalle matkustajalle.
ForCity Smart Artic X54 (Raide-Jokeri, linja 13 & Kruunusillat)

| ForCity Smart Artic X54 (KLOY 601–629/MLPRV1) |
| --- | --- |
 Kaksi X54-vaunua päätepysäkillä Keilaniemessä pikaraitiotie 15:n avajaisten jälkeisenä päivänä 22. lokakuuta 2023.
Perustiedot
Tyyppi:  raitiovaunu
Liikennöitsijä:  Pääkaupunkiseudun Kaupunkiliikenne
Valmistaja:  Škoda Transtech
Lukumäärä:  tilattu 29 + 23
Valmistusvuodet:  2020–
Numerointi:  601–629
Istumapaikkoja:  78
Tekniset tiedot
Huippunopeus:  80 km/h 
Pituus:  34 500 mm
Leveys:  2 420 mm 
Raideleveys:  1 000 mm
Marraskuussa 2016 HKL käytti Raide-Jokeria varten olleen option tilaten 29 kappaletta 34,5-metrisiä ForCity Smart Artic -vaunuja, joka on tunnettu myös nimellä Artic XL. Se on noin kuusi metriä pidempi kuin aikaisempi Artic-vaunu. Pituuden lisäksi X54 poikkeaa kantakaupungin liikenteeseen tilatuista Articeista värityksellään sekä kaksisuuntaisuudella, eli vaunuissa tulee olemaan ovet kummallakin puolella ja ohjaamot molemmissa päädyissä. X54:n keskimoduuli on täysin tasainen, eikä siinä ole lattiakallistuksia.
Vaunussa on 214 matkustajapaikkaa, joista 78 istumapaikkoja. Niitä on myös mahdollisuus pidentää kymmenellä metrillä, jolloin paikkoja olisi yhteensä 287, joista 100 istumapaikkoja. Polkupyörille ei ole vaunussa varattu paikkoja, koska pyörätuolien ja lastenvaunujen paikat on haluttu priorisoida.
ForCity Smart Artic X54 (Raide-Jokeri, linja 13 & Kruunusillat) > Koeliikenne

Ensimmäinen prototyyppivaunu toimitettiin Helsinkiin huhtikuussa 2021. Koeajot kantakaupungin raitiolinjoilla aloitettiin saman vuoden kesällä, ja matkustajaliikenteen vaunu aloitti reitillä Kauppatorilta Taka-Töölöön 8. marraskuuta 2021. Liikenne keskustassa jatkui kesään 2022 asti, minkä jälkeen vaunu kuljetettiin Raide-Jokerin varikolle Roihupeltoon. Koeajot pikaraitiotiellä alkoivat marraskuussa 2022. Matkustajaliikenne alkoi 21. lokakuuta 2023.
ForCity Smart Artic X54 (Raide-Jokeri, linja 13 & Kruunusillat) > Kruunusillat

Helmikuussa 2021 HKL sopi 23 ForCity Smart Artic X54 -raitiovaunun tilaamisesta Škoda Transtechin kanssa. Sopimuksen hinta oli 85,4 miljoonaa euroa, eli yhden vaunun hinnaksi tuli noin 3,7 miljoonaa euroa. Artic X54 -vaunut tulevat käyttöön Kruunusiltojen kautta kulkeville pikaraitiotielinjoille. Ne ovat identtisiä Raide-Jokeria varten tilattujen vaunujen kanssa. Kruunusilloille tarkoitetut vaunut valmistuvat vuosina 2024–2026, ja liikennöinnin on tarkoitus alkaa Laajasalosta Hakaniemeen vuoden 2027 alussa.
ForCity Smart Artic X54 (Raide-Jokeri, linja 13 & Kruunusillat) > Kalasatama–Pasila-raitiotie

Toukokuussa 2024 Helsingin seudun liikenne tiedotti, että Kalasatama–Pasila-raitiotien linjalle 13 tulee pikaraitiolinjalta 15 tuttua Artic X54 -ratikkakalustoa. Arviolta kevääseen 2025 saakka kalusto tulee kuitenkin koostumaan ainakin osittain kantakaupungin ratikoista, Artic X34- ja MLNRV-vaunuista.
ForCity Smart Artic X34 (Tampereen raitioliikenne)

| ForCity Smart Artic X34 (TRO 1–20) |
| --- | --- |
 Tampereen ensimmäinen raitiovaunu TRO01 "Lyyli" tammikuussa 2022.
Perustiedot
Tyyppi:  raitiovaunu
Liikennöitsijä:  VR
Valmistaja:  Škoda Transtech
Lukumäärä:  20
Valmistusvuodet:  2019–2021
Numerointi:  TRO01–TRO20
Istumapaikkoja:  104
Tekniset tiedot
Huippunopeus:  80 km/h (huippunopeus) 70 km/h (liikenteessä)
Paino:  56,8 t 
Pituus:  37 300 mm 
Leveys:  2 650 mm 
Korkeus:  3 600 mm 
Raideleveys:  1 435 mm
Pyörän halkaisija:  640 mm (uutena)
Moottorin teho:  8 × 70 kW
Tampere allekirjoitti tilaussopimuksen Tampereen raitioliikenteeseen tulevista ForCity Smart Artic X34 -raitiovaunuista Transtechin kanssa lokakuussa 2017. Vaunuja tilattiin 19 ja sopimuksen arvo oli noin 70 miljoonaa euroa. Vaunujen valmistus aloitettiin Transtechin Otanmäen tehtaalla vuonna 2019. Vaunujen raideleveys on 1 435 millimetriä ja pituus 37,3 metriä. Ne ovat kolmiosaisia, matalalattiaisia ja kahteen suuntaan ajettavia. Vaunujen huippunopeus on 80 km/h, mutta liikenteessä suurin nopeus on 70 km/h. Vaunussa on 104 istumapaikkaa ja kokonaiskapasiteetti on 264 matkustajaa. Koska vaunussa on vain kaksi nivelkohtaa, ovien yhteyteen jää paljon niin kutsuttua monitoimitilaa, joka sopii esimerkiksi lastenvaunuille, polkupyörille ja pyörätuoleille.
Ensimmäinen raitiovaunu toimitettiin Tampereelle 23. toukokuuta 2020. Vaunu toimitettiin viimeistelemättömänä, minkä takia se palautettiin koeajojen jälkeen tehtaalle marraskuussa 2020. Vaunu tuotiin takaisin Tampereelle varusteltuna 21. lokakuuta 2021. Loput sarjatuotantovaunut toimitettiin ennen liikennöinnin aloittamista siten, että toinen vaunu toimitettiin 13. syyskuuta 2020 ja 19. vaunu 4. elokuuta 2021. Liikennöinti aloitettiin 9. elokuuta 2021. Raitiovaunuja oli alun perin tarkoitus toimittaa 19. Varaosiksi tarkoitetuista osista päätettiin kuitenkin rakentaa 20. vaunu, joka toimitettiin 16. syyskuuta 2021. Vaunujen koeajot tehtiin Tampereella, sillä Otanmäen tehtaalla ei ollut niille soveltuvaa normaaliraiteista koerataa.
Kaikille raitiovaunuille annettiin nimet, jotka teipattiin vaunujen kylkeen. Vaunut nimettiin niiden saapumispäivänä kalenterista löytyvien nimien perusteella. Vaunujen nimet ensimmäisestä aloittaen ovat Lyyli, Valma, Saaga, Lempi, Iisakki, Visa, Helinä, Atro, Aava, Tellervo, Tuure, Kukka, Ritva, Ensio, Urho, Päiviö, Aliisa, Olga, Veera ja Hilla.
Articit Suomen ulkopuolella

Helsingin lisäksi Artic X34:ää käytetään Saksan Schöneichessa, mihin niitä on toimitettu kolme. Kaksi ensimmäistä vaunua ostettiin Helsingistä vuonna 2018 ja kolmas vaunu toimitettiin suoraan Otanmäen tehtaalta helmikuussa 2020.
Sittemmin Artic-mallisarjasta on valmistettu omat versionsa Saksassa Mannheimiin ja Bonniin sekä Tšekissä Ostravaan, Plzeňiin ja Brnoon.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
HKL: Helsingin uusi raitiovaunu (Arkistoitu – Internet Archive)
Transtech: ARTIC, matalalattiainen raitiovaunu
Suomen Raitiotieseura: HKL: Moottorivaunut (401–460)
Suomen raitioliikenne
Baumkuchen

Baumkuchen Dresdenistä.
Baumkuchen, suomeksi joskus myös puukakku, on saksalaisperäinen makeahko leivonnainen, jossa on vaniljainen jälkimaku. Leivonnaisen nimi tulee sen sisuksesta, joka muistuttaa halkileikatun puun vuosirenkaita. Kakun vuosirenkaat symbolisoivat vaurautta ja pitkäikäisyyttä.
Baumkuchen on erittäin suosittu leivonnainen myös Japanissa, jossa sitä kutsutaan nimellä baumukūhen (バウムクーヘン). Japanissa leivonnaisesta on kehitelty monenlaisia variaatioita.
Pala Baumkuchenia, jossa näkyvät puun vuosirenkaita muistuttavat renkaat.
Historia

Baumkuchenin historiasta on kiistelty, eikä siitä ole tarkkaa tietoa, mutta sen varhaisin kirjoitettu resepti löytyy italialaisesta keittokirjasta vuodelta 1426. Vanhin saksaksi kirjoitettu resepti löytyy sen sijaan vuodelta 1450, jolloin baumkuchen oli suosittu leivonnainen erityisesti häätilaisuuksissa.
Japaniin baumkuchen rantautui vuonna 1919, kun saksalaismies Karl Juchheim leipoi leivonnaisen saksalaisia tuotteita ja ruokia esittelevään näyttelyyn Hiroshimassa. Tuolloin japanilaiset osoittivat kiinnostusta saksalaista kulttuuria kohtaan, ja noin 16 000 vierailijaa kerännyt näyttely nosti baumkuchenin japanilaisten suosioon.
Arvo Salmivaara

Arvo Edvard Salmivaara (15. elokuuta 1901 Kotka – 20. joulukuuta 1957 Jyväskylä) oli suomalainen näytelmiä ja radiokuunnelmia kirjoittanut kirjailija.
Näytelmiä

Keltainen kirjekuori : näytelmä.   1936
Salapoliisi Sherlock Mopsi : 1-näytöksinen salapoliisiparodia ; Kun nurkanperällä näyteltiin ranskalaista murhenäytelmää : 1-näytöksinen ilveily. Gummeruksen näytelmiä 48.   Gummerus 1936
Herkules ja Deianeira : näytelmä.  1939
Karstalahden kartanon kummitus : 1-näytöksinen jännityspilailu. Gummeruksen näytelmiä 52.   Gummerus 1939
Kuka on syyllinen : radiokuunnelma.  1943
Ihmeellinen kahvimylly : näytelmä.   1950
Minä tässä isäntä olen : näytelmä.   1951-1952
Herra nappikauppaneuvos : 1-näytöksinen huvinäytelmä. Gummeruksen näytelmiä 60.   Gummerus 1952
Kirottu viina! : 2-näytöksinen näytelmä. Seuranäytelmiä 569.   Karisto 1953
Muita teoksia

Nimimerkillä Apo:
V V V V eli valikoima viksuja Vappu-viisuja ; osaksi runoillut, osaksi uudisoinut Apo. Mikkelin sanomalehtimiesyhdistys, Mikkeli 1945
Bam Bam Bigelow

Bam Bam Bigelow syyskuussa 1994
Scott Charles "Bam Bam" Bigelow (1. syyskuuta 1961 Asbury Park, New Jersey – 19. tammikuuta 2007 Hudson, Florida) oli yhdysvaltalainen showpainija. Hänet muistetaan kaljusta, tatuoidusta päästään, liekkikuvioisesta puvustaan sekä huomattavasta koostaan (191 cm, 177 kg). Charles kuoli vuonna 2007 kotonaan Floridassa. Kuoleman syyksi selvisi myöhemmin huumeiden yliannostus.
Bigelow paini Extreme Championship Wrestlingin, World Championship Wrestlingin ja World Wrestling Federationin riveissä. Hän oli myös maailmanmestari ja kantoi ECW World Heavyweight Championship -vyötä.
Aiheesta muualla

Online World of Wrestling Profile
Scott 'Bam Bam' Bigelow Internet Movie Databasessa. (englanniksi)
Avion Express

| Avion Express |
| --- | --- |

 IATA: X9  –  ICAO: NVD 
Kutsukoodi:  NORDVIND
Perustettu:  2005
Laivaston koko:  39
Emoyhtiö:  Avia Solutions Group
Tytäryhtiö(t):  Avion Express Malta
Kotipaikka:  Vilna, Liettua
Avainhenkilö(t):  Darius Kajokas
Yhtiön sivut:  avionexpress.aero
Avion Express on liettualainen ACMI- ja lentokoneleasing-toimittaja, jonka pääkonttori on Vilnassa. Yritys on osa Avia Solutions Groupia, joka on kansainvälinen ilmailu- ja avaruusliiketoimintaryhmä.
Historia

Avion Express perustettiin vuonna 2005 nimellä Nordic Solutions Air Services. Lentoyhtiöllä oli tuolloin neljä Saab 340 -rahti- ja matkustajakonetta. Vuonna 2008 yrityksen nimi muutettiin Avion Expressiksi. Vuonna 2010 Avion Expressin osti ranskalainen sijoitusyhtiö Eyjafjoll SAS, jonka sveitsiläinen Avion Capital Partners perusti yhdessä muiden sijoittajien kanssa.
Avi Express esitteli ensimmäisen Airbus A320 -koneensa vuonna 2011, joka oli ensimmäinen Liettuassa rekisteröity Airbus-lentokone. Joulukuussa laivastoon lisättiin kaksi Airbus A320 -konetta. Vuonna 2013 Avion Express suoritti onnistuneesti IOSA:n toimintaturvallisuusauditoinnin ja sai sen tuloksena IATA-rekisteröinnin. Viimeinen Saab 340 -rahtialus romutettiin maaliskuussa 2013. Kesään 2014 asti lentoyhtiöllä oli 9 Airbus A320:n ja 2 Airbus A319:n laivastoa. Samana vuonna Avion Express perusti tytäryhtiön Dominican Wingsin, halpalentoyhtiön Santo Domingoon, Dominikaaniseen tasavaltaan. Kesällä 2017 Avion Express toi Airbus A321 -lentokoneen yhtiön laivastoon.
Kesäkuussa 2017 Avion Express ilmoitti myyneensä 65 prosentin osuutensa Dominican Wingsista yhtiön toimitusjohtajalle Victor Pachecolle.
Vuonna 2019 Avion Express perusti Avion Express Maltan, maltalaisen tytäryhtiön. Yritys aloitti toimintansa saman vuoden toukokuussa.
Kesäkuussa 2023 konserni liikennöi 36 Airbus A320- ja kolmea A321-konetta.
Aiheesta muualla

Kuvia tai muita tiedostoja aiheesta Avion Express Wikimedia Commonsissa
Avion Express (englanniksi)
Bam Margera Presents: Where the ♯$&% Is Santa?

| Bam Margera Presents: Where the #$&% Is Santa? |
| --- | --- |

Ohjaaja:  Bam Margera
Käsikirjoittaja:   Bam Margera  Joe Frantz  Tim Glomb 
Tuottaja:   Bam Margera  Joe Frantz 
Säveltäjä:  CKY
Kuvaaja:  Joe Frantz
Valmistustiedot
Valmistusmaa:  Yhdysvallat
Tuotantoyhtiö:  Warner Home Video
Levittäjä:  Warner Bros. Home Entertainment
Ensi-ilta:  2008
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Bam Margera Presents: Where the #$&% Is Santa? (myös nimellä Bam Margera Presents: Where the Fuck is Santa? suom. Missä hemmetissä joulupukki on?) on Warner Brosin vuonna 2008 julkaisema elokuva. Elokuvan päätähtinä ovat Bam Margera, Brandon Novak, Mark The Bagger sekä monet muut lukuisat Bamin perheenjäsenet ja kaverit. Elokuva on jatkoa Margeran MTV-kanavan daredevil- ja komediatyylisille ohjelmille, Viva La Bamille ja Jackassille, poiketen näistä lomateemaisella tavoitteella; nimittäin joulun juhlimisella ja joulupukin etsimisellä. Bam Margera on ilmoittanut Radio Bamin kautta että elokuvalle on kehitteillä jatko-osa.
Näyttelijät

Kaikki näyttelijät esiintyvät omana itsenään.
Käännös suomeksi
Aviotehas PN-3

| Aviotehas PN-3 |
| --- | --- |

Tyyppi:  hävittäjä tiedustelukone
Alkuperämaa:   Viro
Valmistaja:  Aviotehas
Ensilento:  tammikuu 1939
Poistettu käytöstä:  1940
Valmistusmäärä:  1 
Valmistusvuodet:  1938
Aviotehas PN-3 oli virolainen yksimoottorinen kaksipaikkainen tiedustelu- ja hävittäjälentokone. Konetyypin ensimmäiset piirustukset piirsi Virossa asunut insinööri Küttner vuonna 1935. Küttner muutti tosin vuonna 1937 Saksaan, minkä jälkeen projektia jatkoivat Voldemar Post, Rein Tooma ja E. Lesta. Prototyyppi valmistui vuonna 1938 ja lensi ensilentonsa seuraavan vuoden tammikuussa. Viron ilmavoimien suhteellisen heikon varustelutason seurauksena sotilaslentäjät ja sanomalehdet alkoivat nimittää uutta konetyyppiä humoristisesti ”isänmaan pelastajaksi” (vir. isamaa Päästja). Kuusi konetta oli tarkoitus valmistaa vuoden 1940 aikana, mutta suunnitelmat jäivät Neuvostoliiton miehitettyä Viron. 31 tuntia 104 lennolla lentäneen prototyypin lennot päättyivät, kun miehityshallinto päätti ottaa haltuunsa sen voimalaitteen vuonna 1940.
Rakenne

PN-3 oli sekarakenteinen, koneen rungossa käytettiin kankaalla pinnoitettua teräsputkirakennetta, siipien olleessa kokonaan puurakenteiset. Eturunko oli alumiinipinnoitettu ohjaamon etuistuimesta koneen nokkaan. Koneen kaksipaikkainen ohjaamo oli varustettu kaksoisohjaimin.
Taloudellisten rajoitteiden takia prototyyppi ei saanut sisäänvedettäviä laskutelineitä. Prototyyppi sai väliaikaisena ratkaisuna voimalaitteekseen Viron ilmavoimien Hawker Hart -hävittäjän varamoottorin, nestejäähdytteisen Rolls-Royce Kestrel -V12-moottorin. Myöhemmin valmistettavaksi suunnitelluissa koneissa oli tarkoitus käyttää sisäänvedettäviä telineitä ja noin tuhannen hevosvoiman V-moottoria.
Prototyyppi oli suhteellisen liikehtimiskykyinen, saavuttaen vaakalennossa 395 km/h huippunopeuden 4 000 metrin korkeudessa. Tehokkaamman moottorin ja sisäänvedettävien laskutelineiden odotettiin nostavan konetyypin huippunopeuden jopa yli 500 kilometriin tunnissa.
Tekniset tiedot (prototyyppi)

Yleiset ominaisuudet
Miehistö: 2
Pituus: &&&&&&&&&&&&&&08.09500008,95 m
Kärkiväli: &&&&&&&&&&&&&010.038000010,38 m
Voimalaite: &&&&&&&&&&&&&&01.&&&&001 × Rolls-Royce Kestrel -V12-moottori; &&&&&&&&&&&&0425.&&&&00425 kW (&&&&&&&&&&&&0570.&&&&00570 hv)
Potkuri: kolmelapainen metallipotkuri
Suoritusarvot
Suurin nopeus: &&&&&&&&&&&&0395.&&&&00395 km/h 4 000 metrissä
Lakikorkeus: 0Virhe lausekkeessa: odottamaton >-operaattori.0Virhe lausekkeessa: odottamaton >-operaattori>5 000 m
Nousuaika: 11,4 min 5 000 metriin
Aseistus
2 × konekivääriä (suunniteltu)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:PN-3
Käännös suomeksi
Avoin kulttuuri

Avoin kulttuuri on osa monia avoimia liikkeitä, mukaan lukien Avoin lähdekoodi, Avoin tiede ja Avoin tieto, ja se kattaa kulttuurinäkökulmaa perintönä sekä nykyajaisena luovuutena. "Avoin" käsite on palvellut erilaisia tarkoituksia monilla aloilla, ohjelmistoista tieteelliseen viestintään, tutkimukseen ja koulutukseen, tieteeseen ja kulttuuriin. Yleisesti ottaen käsite "avoin" näillä aloilla viittaa usein "tuotu saataville" ilman uudelleenkäyttöä rajoittavia taloudellisia, teknisiä tai oikeudellisia rajoituksia.
Kulttuuriperintösektorilla ei ole tällä hetkellä yksimielisyyttä selkeästä avoimen kulttuurin määritelmästä, mutta yleisesti ottaen ollaan yhtä mieltä siitä, että kulttuuriperintöorganisaatioiden tulisi tarjota mahdollisimman avoin digitaalinen pääsy kokoelmiinsa. Yksi avoimen kulttuurin keskeisistä periaatttesista on, että vapaasti jaettavien teosten digitaaliset jäljennökset on asetettava saataville ilmaiseksi ja rajoituksetta.
Avoin kulttuuri hyödyntää digitaalista teknologiaa, verkkoa, avointa lisensointia ja julkista verkkotunnusta tarjotakseen vapaan ja avoimen pääsyn kulttuuriperintöön ja mahdollistaakseen sen uudelleenkäytön. Avoin kulttuuri voidaan kuvata digitaalisen kulttuuriperintöaineiston jakamiseksi verkossa mahdollisimman vähäisin tekijänoikeusrajoituksin.
Taustaa

Tekijänoikeus on teollis- ja tekijänoikeuslain ala, joka määrittää, miten muut voivat päästä käsiksi ja käyttää kirjailijoiden (tai tekijöiden) alkuperäisiä teoksia – teoksia, jotka kattavat esim. romaaneja ja oopperoita, yritysten käsikirjoituksia, arkistoita ja jopa kissavideoita lautasliinakirjoituksia.
GLAM on lyhenne sanoista galleriat, kirjastot, arkistot ja museot. Wikimedia-liike otti lyhenteen käyttöön 2010-luvun alussa kuvaamaan kulttuuriperintöön liittyvää toimintaa. Yhteisöjen työ on tämän jälkeen kehittynyt sisältämään toimintaa kulttuuriinstituutioiden ulkopuolella, eikä edusta täysin sitä työtä, jota ihmiset tällä hetkellä tekevät perinnön ja kulttuurin parissa.
Koirat eivät käytä housuja

| Koirat eivät käytä housuja |
| --- | --- |

Ohjaaja:  Jukka-Pekka Valkeapää
Käsikirjoittaja:   Juhana Lumme  Jukka-Pekka Valkeapää 
Tarina:  Juhana Lumme
Tuottaja:   Aleksi Bardy  Helen Vinogradov 
Säveltäjä:  Michal Nejtek
Kuvaaja:  Pietari Peltola
Leikkaaja:  Mervi Junkkonen
Pääosat:   Pekka Strang  Krista Kosonen  Ilona Huhta  Jani Volanen  Oona Airola  Iiris Anttila  Ester Geislerová 
Valmistustiedot
Valmistusmaa:  Suomi
Tuotantoyhtiö:   Helsinki-filmi  Tasse Film 
Levittäjä:   SF Studios (Pohjoismaat)  Yellow Affair Oy (kansainvälinen myynti) 
Ensi-ilta:   2019-11-011. marraskuuta 2019  
Kesto:  95 minuuttia
Alkuperäiskieli:  suomi
Budjetti:  1,4 miljoonaa euroa
Tuotto:  141 306 €
Katsojat:   Suomessa 12 310 (2020 loppuun mennessä)  Ulkomailla 10 508 
Aiheesta muualla
IMDb 
Elonet
AllMovie
Infobox OKNimi-testi OK: 
Koirat eivät käytä housuja on vuonna 2019 ensi-iltansa saanut suomalainen draamaelokuva, jonka on ohjannut Jukka-Pekka Valkeapää. Sen pääosia esittävät Pekka Strang, Krista Kosonen, Ilona Huhta, Jani Volanen, Oona Airola, Iiris Anttila ja Ester Geislerová.
Sen tarina kertoo perheenisästä, joka löytää yllättäen suruunsa lohtua sadomasokismista, ja naisesta, joka tarjoaa hänelle palveluksiaan.
Elokuvaa on kuvailtu muun muassa mustan humoristiseksi ja tragikoomiseksi. Se sisältää extreme cineman elementtejä.
Suomessa elokuva on kielletty alle 16-vuotiailta, mutta esimerkiksi Isossa-Britanniassa BBFC on luokitellut sen kielletyksi alle 18-vuotiailta.
Elokuva sai kuusi Jussi-palkintoa parhaasta miespääosasta (Strang), kuvauksesta, leikkauksesta, maskeeraussuunnittelusta, musiikista ja äänisuunnittelusta.
Rooleissa

| 0 | 1 | 2 |
| --- | --- | --- |
|  Pekka Strang  | … |  Juha   |
|  Krista Kosonen  | … |  Mona   |
|  Ilona Huhta  | … |  Elli   |
|  Jani Volanen  | … |  Juhan työkaveri   |
|  Oona Airola  | … |  Satu   |
|  Iiris Anttila  | … |  lävistäjä   |
|  Ester Geislerová  | … |  vaimo   |
|  Samuel Shipway  | … |  Jose/mopopoika   |
Tuotanto

Tuottaja Aleksi Bardy ja Juhana Lumme kehittelivät useiden vuosien ajan käsikirjoitusta, joka yhteen aikaan kulki työnimellä ”Mona”. Hanke ei kuitenkaan edistynyt tyydyttävällä tavalla. Vuonna 2014 Bardy antoi Lumpeen käsikirjoituksen J.-P. Valkeapäälle, joka ryhtyi muokkaamaan sitä itsenäisesti. Valkeapää piti käsikirjoitusta liian synkkänä ja lisäsi siihen mustan huumorin elementtejä. Hän säilytti tarinan alkuperäisen idean, mutta kirjoitti uudelleen kaikki henkilöhahmot, tapahtumat ja juonenkäänteet. Valkeapää sai käsikirjoituksen tekemiseen Suomen elokuvasäätiön apurahaa vuosina 2016 ja 2017.
Valkeapään mukaan elokuva oli kuvausvalmis jo vuonna 2016, mutta jäi silloin tekemättä. Suomen elokuvasäätiö suhtautui hankkeen tuotantoon varauksellisesti. Rahoituksesta puhuttaessa Valkeapään aiempien elokuvien heikko kaupallinen menestys painoi vaakakupissa raskaana. Elokuvasäätiö hylkäsi elokuvan kaksi kertaa.
Lopulta Koirat eivät käytä housuja valmistui kansainvälisenä yhteistuotantona. Toiseksi tuotantoyhtiöksi tuli latvialainen Tasse Film. Sen rahoittajiksi ryhtyivät Suomen elokuvasäätiö, Latvian elokuvakeskus (Nacionālais kino centrs), Riian elokuvasäätiö ja Yle.
Koirat eivät käytä housuja kuvattiin 1 421 516 euron budjetilla. Se sai Suomen elokuvasäätiöltä elokuvan valmistamiseen myönnettyä kehittämis- ja tuotantotukea yhteensä 720 000 euroa. Lisäksi SF Film sai elokuvasäätiöltä markkinointi- ja levitystukea 70 000 euroa.
Vastaanotto > Festivaalimenestys

Elokuva sai maailmanensi-iltansa Cannesin elokuvajuhlien Director’s Fortnight -sarjassa toukokuussa 2019. Director’s Fortnight etenee rinnakkain juhlien pääohjelmiston kanssa, joten elokuva ei kilpaillut parhaalle elokuvalle annettavasta Kultaisesta palmusta.
Elokuva osallistui kymmenille elokuvafestivaaleille Euroopassa, Pohjois-Amerikassa, Aasiassa ja Australiassa. Sitä esitettiin muun muassa Busanin elokuvajuhlilla.
Koirat eivät käytä housuja voitti pääsarjan parhaan elokuvan palkinnon Yhdysvaltain Fantastic Festissä Austinissa. Lisäksi se palkittiin Strasbourgin fantasiaelokuvajuhlilla (FEFFS) Crossovers-sarjassa. Se valittiin Sitgesin fantasiaelokuvajuhlien parhaaksi elokuvaksi, ja siitä tuli Wienin Slash Fantastic Film Festivalin voittajaelokuva. Molins de Rein kauhuelokuvajuhlilla palkittiin sekä elokuva että naispääosan esittäjä.
Elokuva on myyty yli 30:een maahan.
Vastaanotto > Suomessa

| 0 | 1 | 2 |
| --- | --- | --- |
Episodi  Marta Bałaga: 
Film-O-Holic.com  Juha Rosenqvist: 
Helsingin Sanomat Juho Typpö: 
Hufvudstadsbladet Krister Uggeldahl: 
Iltalehti  Juho Rissanen: 
Kouvolan Sanomat  Timo Alho: 
Me Naiset Martta Kaukonen: 
Smack the Jack  Jukka L. Savolainen: 
Suomen Kuvalehti  Kaisu Tervonen: 
Turun Sanomat Päivi Valotie: 
Empire Ian Freer: 
The Guardian Peter Bradshaw: 
The Observer Mark Kermode: 
Muropaketti.com Helinä Laajalahti: 
V2.fi Jari Tapani Peltonen: 
Filmogoer Samu Oksanen: 
Elokuvan Suomen-ensi-ilta oli 1. marraskuuta 2019. Se sai vuoden parhaan vastaanoton kriitikoilta, ja sille ennustettiin lukuisia Jussi-palkintoja. Ylen kriitikoille tekemässä kyselyssä se nostettiin tuoreeltaan yhdeksi 2010-luvun parhaista kotimaisista elokuvista.
Silti kotimaan katsojaluvut jäivät pieniksi, vaikka ne nopeasti ylittivätkin Valkeapään aiempien elokuvien menestyksen. Vuoden 2019 loppuun mennessä sen näki 11 599 katsojaa ja koko seuraavana vuonna katsojia oli 711.
Koirat eivät käytä housuja sai yhdeksän Jussi-palkintoehdokkuutta: se oli voittajaehdokas parhaan elokuvan, ohjauksen, miespääosan, kuvauksen, musiikin, äänisuunnittelun, leikkauksen, pukusuunnittelun ja maskeeraussuunnittelun kategorioissa. Näistä se voitti lopulta kuusi: se palkittiin parhaan musiikin, äänisuunnittelun, maskeeraussuunnittelun, kuvauksen, leikkauksen ja miespääosan palkinnoilla.
Siitä tuli myös Suomen ehdokas Pohjoismaiden neuvoston elokuvapalkinnon saajaksi vuonna 2020, mutta palkinto meni Norjaan.
Arvosteluja julkaistiin lukuisissa lehdissä. Arvosteluja keräävällä Rotten Tomatoes -sivustolla 28:n arvion keskiarvo on 89% tammikuussa 2021.